Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: az államháztartás három éves kereteirõl szóló 2003. évi CXVI. törvény 4. számú melléklet
Paragraph Index: 1898

b) az adott kistérséghez tartozó települési önkormányzatok több mint felének, de legalább két települési önkormányzat részvételével alakult meg és a Társulásban részt vevõ települési önkormányzatok lakosságszáma eléri a kistérség összlakosságának 60%-át; vagy a kistérség határain belüli önkormányzatok 60%-a hozta létre a Társulást és a lakosságszám eléri a kistérség összlakosságának 50%-át és a társulás vállalta legalább három közszolgáltatási (közoktatási, továbbá választhatóan – szociális/gyermekjóléti intézményi vagy egészségügyi és további egy választott) feladat ellátását. A támogatás feltétele, hogy a többcélú kistérségi társulás, illetve az annak keretein belül mûködõ intézményfenntartó társulások és intézmények valamennyi vállalt és támogatásban részesülõ feladat esetében teljesítsék az adott ágazatra vonatkozó – külön kormányrendeletben meghatározott – követelményeket. A támogatás felhasználható a többcélú kistérségi társulás keretein belül ellátott közoktatási, szociális, gyermekjóléti, belsõ ellenõrzési, valamint mozgókönyvtári feladatok mûködési kiadásainak normatív alapú támogatásához. A többcélú kistérségi társulás: – a közoktatási feladatok esetében a többcélú kistérségi társulás keretein belül mûködõ intézményfenntartó társulások, valamint intézmények által ellátott többletfeladatok alapján, továbbá – a szociális, gyermekjóléti, belsõ ellenõrzési és mozgókönyvtári feladatok társulásban történõ ellátásának többletfeladatai alapján jogosult támogatásra. A támogatás mértékének, igénylésének, döntési rendszerének, folyósításának és elszámolásának részletes feltételeit a Kormány 2005. január 31-éig rendeletben szabályozza.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes